laion/Wikipedia-Exotic huggingface dataset:
מחמוד חסן

מחמוד איברהים חסן (נולד ב-1 באוקטובר 1994) הידוע יותר בכינויו טרזגה הוא כדורגלן מצרי המשחק בעמדת הקשר בטרבזונספור ובנבחרת מצרים. חסן גדל במחלקת הנוער של אל אהלי קהיר. את הופעת הבכורה שלו בקבוצה ערך במסגרת ליגת האלופות של אפריקה לשנת 2012. בעקבות כישוריו הרבים וסגנון המשחק שלו אשר הזכירו את דויד טרזגה הצרפתי, קיבל המצרי את הכינוי טרזגה. באפריל 2013 הוצע לו ללכת לניס הצרפתית לאחר שהרשים מאוד באליפות אפריקה עד גיל 20. בדצמבר 2013 הוא קושר למועדונים אירופאים מעוטרים בדמותם של סלטיק ונוטינגהאם פורסט. באוגוסט 2015 טרזגה צורף בהשאלה לאנדרלכט עם אופציית רכישה בסוף העונה. את הופעת הבכורה שלו במדי הקבוצה ערך ב-27 בדצמבר 2015 נגד וסטרלו כאשר נכנס כמחליף בדקה ה-82. כבר במרץ 2016 אנדרלכט הודיעה על מימוש אופציית הרכישה של טרזגה ורכשה אותו מאל אהלי בעבור סכום משוער של 2.2 מיליון אירו ובחודש מאי המעבר הפך לרשמי. בעונת 17–2016 שיחק בהשאלה במדי מוסקרון ורשם ארבעה שערים בעשרים הופעות. בעונת 2017 הושאל לקסימפשה הטורקית. בקיץ 2018 חתם באופן קבוע בקסימפשה. ביולי 2019 חתם באסטון וילה מהפרמייר ליג. ב-4 ביולי 2022 נמכר לטרבזונספור מאסטון וילה תמורת 4 מיליון אירו. ב-30 באוגוסט 2014 טרזגה ערך את הבכורה שלו במדים הלאומים של מצרים כאשר הוא בן 19 ועשרה חודשים בלבד. מאז הוא היה לחלק קבוע בהרכב של הפרעונים. הוא נבחר על ידי המאמן הקטור קופר לשחק בקביעות בהרכב הפותח של המצרים במסגרת גביע אפריקה לאומות 2017. נכלל בסגל נבחרת מצרים לטורניר גביע אפריקה לאומות 2023. לאומיים גביע אפריקה לאומות עד גיל 20 לשנת 2013 סגנית גביע אפריקה לאומות 2017 מדיה וקבצים בנושא מחמוד חסן בוויקישיתוף מחמוד חסן, ברשת החברתית פייסבוק מחמוד חסן, ברשת החברתית אינסטגרם מחמוד חסן, באתר Transfermarkt מחמוד חסן, באתר Soccerway מחמוד חסן, באתר BDFutbol מחמוד חסן, באתר WorldFootball.net מחמוד חסן, באתר National Football Teams מחמוד חסן, באתר FootballDatabase.eu הכישרון של אל אהלי בדרך לניס הצרפתית טרזגה על הכוונת של סלטיק טרזגה מגיע כדי לחזק את אנדרלכט (הקישור אינו פעיל, 11 באוקטובר 2019) טרזגה בניצחון הבכורה שלו בקבוצה טרזגה חותם באנדרלכט فيتوريا يعلن قائمة منتخب مصر لبطولة أمم أفريقيا ٢٠٢٤ בחשבון הטוויטר הרשמי של התאחדות הכדורגל המצרית, 30 בדצמבר 2023 (בערבית)
עזרא דניאל

עזרא מנחם דניאל (בערבית: عزرا مناحيم دانيال; 1874, בגדאד - 3 במרץ 1952, בגדאד) היה פילנתרופ וסנטור יהודי עיראקי, בנו של הסנטור מנחם צאלח דניאל. נולד בבגדאד בשנת 1874 והיה לחבר המועצה המנהלית של הוילאייט של בגדאד מ-1901. ב-1932 ירש את מקומו של אביו כסנאטור וכיהן שם עד פטירתו. היה גם חבר פעיל של ארגון הסהר האדום, אגודת התעופה העיראקית, והאגודה למלחמה בשחפת. בנוסף להקמת מועדון ספורט לסטודנטים יהודים, המודרני ביותר באותה העת בבגדאד (שנתפס בידי הממשלה אחרי מלחמת ששת הימים ומאז משמש מועדון צבאי), הפעיליות הפילנתרופיות של דניאל כללו פתיחת בית חולים בבית משפחתו, ופרויקט להצגת שיטות חקלאות חדשות. כסנטור, הוא התנגד להרחבת סמכויות המלוכה, וגינה את דרישת הממשל כלפי היהודים שעזבו את המדינה לוותר על אזרחותם. נצרב בזיכרון של יהודי עיראק, על שהיה בין היחידים שיצא בנאום פומבי בסנאט כנגד הממשל בנושא היהודים. דניאל נאם נאום חריף ואף העז לגדף את ממשלת נורי א-סעיד וסאלח ג'בר, על אשר בגדו באזרחים העיראקים היהודיים ומכרו אותם. הנאום בן 4 עמודים הופיע בעיתון "אלאהלי". נפטר ב-1952. Ezra Menahem Daniel (באנגלית) Encyclopedia of Jews in the Islamic World, Daniel, Ezra Menaḥem (באנגלית) Ezra Menachem Daniel Sports Club at Baghdad, Iraq (באנגלית) (ארכיון) עדות מעיראק סאלח יוסף (שהרבני יוסף) דפנה צמחוני, מדוע עלו רוב יהודי עיראק לישראל במבצע עזרא ונחמיה: המעגל נסגר- תחושת העדר העתיד כגורם ליציאה, באתר הספרייה הווירטואלית של מטח ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
מספר פורייה

בפיזיקה והנדסה, מִסְפַּר־פוּרְיֶה (Fourier number, מסומן ב־Fo), הקרוי על שם ז'אן-בטיסט ז'וזף פורייה, הוא גודל חסר ממד המאפיין את אופן מעבר החום. בהגדרה, מספר פורייה הוא היחס בין שיעור המעבר בפעפוע או הולכה לשיעור כמות החום (אנרגיה תרמית) או החומר (חלקיקים). מספר זה הוא תולדה של הפיכת משוואת החום (הידועה גם בשם חוק פורייה) או את חוק הפעפוע השני של פיק (משוואת הפעפוע) לחסרות ממדים, והוא משמש יחד עם מספר ביו לנתוח תופעות מעבר חום וחומר תלויות הזמן. באופן כללי מספר פורייה מוגדר כך: F o = diffusive transport rate storage rate {\displaystyle \mathrm {Fo} ={\frac {\text{diffusive transport rate}}{\text{storage rate}}}} מספר פורייה בהקשרים תרמים, Foh, מוגדר על ידי יחס שיעור הולכת החום לשיעור אגירת האנרגיה התרמית: F o h = α t L 2 {\displaystyle \mathrm {Fo} _{h}={\frac {\alpha t}{L^{2}}}} כאשר: α = k c p ρ {\displaystyle \alpha ={\tfrac {k}{c_{p}\rho }}} הוא מקדם הדיפוזיה התרמית (ביחידות SI: m2/s) t הוא אופייני זמן (s) L הוא אורך שדרכו מתרחשת הולכה (m) עבור מעבר מסה על ידי דיפוזיה מוגדר באופן מקביל מספר פורייה למסה, Fom, כך: F o m = D t L 2 {\displaystyle \mathrm {Fo} _{m}={\frac {Dt}{L^{2}}}} כאשר: D הוא מקדם הדיפוזיה (m2/s) t הוא זמן אופייני (s) L הוא אורך בקנה מידה אופייני לבעיה (m) את שתי הצורות של מספר פורייה שהוגדר לעיל ניתן למצוא על ידי הפיכת המשתנים של משוואת הדיפוזיה התלויה בזמן לחסרי ממדים. נגזור לדוגמה את מספר פורייה להעברת חום, Foh. ממשוואת החום בממד אחד, שהיא: ∂ u ∂ t = α ∂ 2 u ∂ x 2 {\displaystyle {\frac {\partial u}{\partial t}}=\alpha {\frac {\partial ^{2}u}{\partial x^{2}}}} נניח כי נתון מוט באורך L המחומם מטמפרטורה ההתחלתית, T0, על ידי קביעת טמפרטורה גבוהה יותר, TL, בנקודה x=L. והתפלגות הטמפרטורה המקוזזת ("טמפרטורה" חסרת ממדים), u, מוגדר על ידי u = T − T L T 0 − T L {\displaystyle u={\tfrac {T-T_{L}}{T_{0}-T_{L}}}} , כך ניתן לסדר מחדש את המשוואה הדיפרנציאלית לצורה חסרת ממדים לחלוטין: ∂ u ∂ ( α t / L 2 ) = ∂ 2 u ∂ ( x / L ) 2 {\displaystyle {\frac {\partial u}{\partial (\alpha t/L^{2})}}={\frac {\partial ^{2}u}{\partial (x/L)^{2}}}} ה"זמן" חסר הממדים במשוואה זו, מגדיר את מספר פורייה, Foh = αt/L2. ניתן לבצע את אותו אלגוריתם על חוק הדיפוזיה השני של פיק ולגזור ממנו את מספר הפורייה למסה, Fom, ולהחיל אותו על בעיות מעבר מסה תלויות זמן, בהתאם. עבור בעיות הולכה במצב לא־תמידי במוצקים (הסעה משתנה בזמן), מספר פורייה משמש לעיתים קרובות כפרמטר זמן לא־ממדי. יחד עם מספר ביו, ניתן להשתמש במספר פורייה כדי לקבוע את החימום או קירור של העצם. אם מספר ביו קטן מ־0.1, אז ניתן לטפל במערכת כולה כבעלת טמפרטורה אחידה. המשוואה הבאה, הנגזרת מתולדה של מספרי ביו ופורייה, משמשת להעריך את הזמן בו הגוף יגיע לטמפרטורה מסוימת: t = ρ c p V h A ln ( T 0 − T ∞ T − T ∞ ) {\displaystyle t={\frac {\rho c_{p}V}{hA}}\ln \!\left({\frac {T_{0}-T_{\infty }}{T-T_{\infty }}}\right)} כאשר T היא טמפרטורת העצם בזמן t, וְ־T0 היא הטמפרטורה ההתחלתית, ∞T היא הטמפרטורה של מאגר הזורם, V הוא הנפח של העצם, A הוא שטח הפנים שלו, וְ־h הוא מקדם הסעת החום של זורם במערכת הנתונה. מספר ביו הסעה הולכת חום משוואת חום דיפוזיה מולקולרית זמן שהייה (residence time) Incropera, Frank P.; DeWitt, David P. Fundamentals of Heat and Mass Transfer (5th ed.). Wiley.
הגדרת דף

"הגדרת דף II‏" (1978) הוא הדפס שנעשה על ידי האמן הישראלי-אמריקאי מיכאל גיטלין. סדרת ההדפסים "הגדרת דף" נוצרה בשנת 1978 בסדנת ההדפס ירושלים בטכניקה של דפוס בלט ובמהדורה בת 15 עותקים. זה הוא הדפס מופשט, המאזכר את יצירתו הפיסולית של האמן בשנים אלו. בסדרה זו הטביע האמן פלטת מתכת חתוכה לשתיים על גיליון הנייר ויצר פס בצבע שחור. "שבירתו" של הפס יצרה קומפוזיציה דינאמית שביקשה לבחון את גבולות משטח הנייר. מרדכי עומר טען כי בחינת יחסים אלו ביקשה "לחדד את המודעות למעמדה האונטולוגי הסבוך של עבודת האמנות וליחסיה עם הצופה". ראו: עומר, מרדכי, גבולות השפה, מוזיאון תל אביב לאמנות, תל אביב-יפו, 1998, עמ' 221, 243
גבעת הרדיו

גבעת הרדיו (באנגלית: Wireless Hill) היא גבעה תלולת מדרונות ובפסגתה רמה מישורית, התופסת את רוב הכף הצפוני בקצה הצפוני של האי התת-אנטארקטי מקווארי שבאוקיינוס הדרומי, בערך בחצי הדרך בין אוסטרליה לאנטארקטיקה. הנקודה הגבוהה ביותר שלה מתנשאת כ-100 מטר מעל גובה הים והיא מתחברת אל האי הראשי באמצעות לשון יבשה נמוכה וצרה, המוצפת מדי פעם בגלי הים בסערות עזות. תחנת האי מקווארי, שמפעילה התחנה האנטארקטית של אוסטרליה והיא המקום היחיד המיושב דרך קבע על האי, שוכנת בקצה הצפוני של לשון היבשה למרגלות גבעת הרדיו. הגבעה קרויה כך משום ששם הוצבה בראשית הדברים תחנת ממסר אלחוטית, כחלק מקשר הרדיו הראשון לאנטארקטיקה. תחנת הרדיו, בראשותו של המטאורולוג ג'ורג' איינסוורת', הוקמה כחלק ממשלחת אוסטרלאסיה לאנטארקטיקה בהנהגת דאגלס מוסון, במטרה לספק קשר רדיו בין הבסיס העיקרי של המשלחת באנטארקטיקה בכף דניסון, מפרץ קומונוולת', לבין הובארט, טסמניה. היא כללה צריף רדיו, חדר מנוע ואנטנות שידור, שהוקמו בראש הגבעה. הציוד במקום כלל משדר ניצוץ של 1.5 קילוואט מתוצרת חברת טלפונקן הגרמנית את הכוח לשידורי הרדיו סיפק גנרטור שהונע על ידי מנוע מתוצרת דה דיון-בוטון. אנשי הטלגרף על האי מקווארי, ארתור סוייר וצ'ארלס סאנדל, השתמשו בקוד מורס בתדר גבוה. השידור הראשון של התחנה נעשה אל מקלט אחר על האי ב-17 בינואר 1912. התקשורת הראשונה בין האי לבין העולם החיצון התקיימה ב-13 בפברואר 1912, עם רדיו סידני ועם אוניות. לאחר מכן שלחה התחנה דיווחי מזג אוויר יומיים לוולינגטון (ניו זילנד). הקשר עם מפרץ קומונוולת' הוקם לבסוף באפריל 1913. ב-1913 נמסרה השליטה בתחנה לשירות המטאורולוגי של אוסטרליה, שהמשיך לתפעל אותה עד 1948, כשהמשלחות החקר הלאומית של אוסטרליה לאנטראקטיקה הסדירו נוכחות קבועה על האי. http://www.melvillecity.com.au/newproxy/service/api/node/workspace/SpacesStore/754c4106-e517-4be5-ba7d-a33ddb137ec2/The%20Wire%20Exhibition%20Booklet/content/The%20Wire%20Exhibition%20Booklet מלוויל סיטי 2017, הכבל: תולדות צופן המורס, הופק לצורך תערוכה בשם זה במוזיאון גבעת הרדיו בשנת 2017 [photography-and-film/telecommunications המדור לקיימות, סביבה, מים, אוכלוסייה וקהילות, המחלקה האנטארקטית של אוסטרליה: היסטוריה של אנטארקטיקה, תקשורות 1985-1911 11 ביוני 2002
ג'ושגון דינייב

ג'ושגון דינייב (באזרית: Coşqun Diniyev; נולד ב-13 בספטמבר 1995 בבאקו שבאזרבייג'ן) הוא כדורגלן אזרי, המשחק בעמדת הקשר האחורי בקבוצת זירה מליגת העל האזרית ובנבחרת אזרבייג'ן. דינייב החל את הקריירה המקצועית שלו באינטר באקו מליגת העל האזרית. ב-18 בנובמבר 2012 ערך דינייב את הופעת הבכורה שלו במועדון, כשנכנס כמחליף בדקה ה-88 בניצחון 0–2 על טוראן טובוז במסגרת המחזור ה-13 בליגה. הוא ערך שתי הופעות בלבד בעונת 2012/2013. בעונת 2013/2014 ערך דינייב שבע הופעות ליגה נוספות. בעונת 2014/2015 הפך דינייב לשחקן הרכב קבוע במועדון, וערך 26 הופעות ליגה. ב-12 בספטמבר 2014 הבקיע דינייב את שער הבכורה שלו במועדון, שער בניצחון 1–3 על אראס נחצ'יבאן במסגרת המחזור החמישי בליגה. הוא הוסיף שער ליגה גם במחזור הבא, וסיים את העונה עם שני שערי ליגה. לקראת עונת 2015/2016 עבר דינייב לקרבאך, גם היא מליגת העל האזרית. ב-15 ביולי 2015 הוא ערך את הופעת הבכורה שלו במועדון, כשנכנס כמחליף בדקה ה-74 בתיקו 0-0 נגד רודאר פלייבליה במסגרת סיבוב המוקדמות השני של ליגת האלופות. ב-10 באוגוסט ערך דינייב את הופעת הבכורה שלו בליגה במדי המועדון, כששיחק 90 דקות בתיקו 2-2 נגד גבאלה במסגרת המחזור הראשון בליגה. ב-20 בספטמבר הבקיע דינייב את שער הבכורה שלו במועדון, שער בפנדל בדקה ה-38 בניצחון 2–3 על קפאז, אותה מאמן אביו שאהין דינייב, במסגרת המחזור החמישי בליגה. ב-1 באוקטובר ערך דינייב את הופעת הבכורה שלו במפעל אירופי, כשנכנס כמחליף בדקה ה-68 בניצחון 0–1 על אנדרלכט במסגרת שלב הבתים של הליגה האירופית. בסך הכל ערך דינייב 32 הופעות ליגה בעונת 2015/2016, בה זכתה קרבאג באליפות אזרבייג'ן. ב-25 במאי 2016 נכנס דינייב כמחליף בדקה ה-77 בניצחון 0–1 על נפטצ'י באקו בגמר הגביע האזרי. ב-7 ביוני 2015 ערך דינייב את הופעת הבכורה שלו בנבחרת אזרבייג'ן, כשנכנס כמחליף לקראת המחצית השנייה בהפסד 1–4 לנבחרת סרביה במשחק ידידות. אביו של דינייב הוא כדורגלן העבר שאהין דינייב. אחיו הגדול של ג'ושגון, כרים, גם הוא כדורגלן. קרבאך אליפות אזרבייג'ן (3): 2015/2016, 2016/2017, 2017/2018 הגביע האזרי (1): 2015/16 נבחרת אזרבייג'ן עד גיל 23 משחקי הסולידריות האיסלאמית (1): 2017 ג'ושגון דינייב, ברשת החברתית אינסטגרם ג'ושגון דינייב, באתר Transfermarkt ג'ושגון דינייב, באתר Soccerway ג'ושגון דינייב, באתר WorldFootball.net ג'ושגון דינייב, באתר National Football Teams ג'ושגון דינייב, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'ושגון דינייב".
נאור שרון

נאור שרון (נולד ב-10 במרץ 1995) הוא כדורסלן ישראלי המשחק בעמדת הקלע בעירוני אילת מהליגה הלאומית בכדורסל. נולד בראשון לציון, החל לשחק כדורסל במכבי ראשון לציון, ובכיתה ז' עבר לקבוצת הנערים של מכבי תל אביב. כנער הצטרף לאקדמיה של פו אורטז הצרפתית, בה שיחק בשורותיה, ולאחר מכן שיחק בראסינג פריז. בסוף 2012 חזר שרון לישראל ובעונת 2012/2013 הצטרף להפועל חולון. עקב מיעוט דקות משחק הצטרף בעונת 2013/2014 לקבוצת אליצור אשקלון מן הליגה הלאומית, תוך ניצול "הכרטיס הכפול" המאפשר לשחקני כדורסל צעירים מליגת העל בכדורסל לשחק במקביל גם בקבוצה מן הליגה הלאומית בכדורסל. הוא תרם בשורותיה 8.2 נקודות ו־5.4 אסיסטים בממוצע למשחק, אך עזב אותה כעבור שלושה חודשים, בתום שנת 2013. בעונת 2014/2015 שיחק בקבוצת אליצור יבנה מן הליגה הלאומית בה קלע בממוצע 15 נקודות בממוצע למשחק. בעונת 2015/2016 חתם לשנתיים בקבוצת מכבי אשדוד/באר טוביה. במהלך עונת 2016/2017 עזב את הקבוצה והצטרף להפועל אילת. ב-12 באוגוסט 2018 חתם בהפועל חיפה. בקיץ 2019 חתם בעירוני קריית אתא אך בדצמבר 2019 שוחרר מהקבוצה ובינואר 2020 חתם בוואלור רייקיאוויק מליגת העל האיסלנדית. במדייה שיחק כחצי עונה ורשם מאזן סטטיסטי של 13.8 נקודות ו-6.9 אסיסטים. בקיץ 2020 חתם שרון לעונה אחת במכבי חיפה מליגת העל. בעונה זו שותף ב-22 משחקים והעמיד ממוצעים של 4.1 נק', 3.3 אסיסטים ו-1.7 ריבאונדים ב-17.7 דק', בסיום אותה העונה ירדה הקבוצה לליגה הלאומית. באוקטובר 2021 חתם בגרינדביק מליגת העל האיסלנדית. בעונה זו שותף ב-22 משחקים והעמיד ממוצעים של 12.8 נק', 7.1 אסיסטים ו-3.9 ריבאונדים ב-32.8 דק' בסיום העונה הייתה הקבוצה במקום ה-7 והודחה ברבע גמר הפלייאוף. בספטמבר 2022 חזר שרון לישראל, וחתם במכבי עירוני רמת גן מהליגה הלאומית. שרון ייצג את ישראל בנבחרות השונות. היה שותף לאליפות אירופה במונטנגרו במסגרת נבחרת הקדטים בשנת 2010, שיחק באליפות אירופה דרג ב' במקדוניה בשנת 2011, והיה חבר בנבחרת הנוער ובנבחרת העתודה. מדיה וקבצים בנושא נאור שרון בוויקישיתוף פרופיל, באתר eurobasket פרופיל, באתר פיב"א אריה ליבנת, נאור שרון הגיע לגיל שצריך להתחיל מחדש, באתר הארץ, 10 ביולי 2014 החתמה חדשה: נאור שרון, באתר מועדון כדורסל הפועל חיפה, 12 באוגוסט 2018 עמרי מנהיים, ‏נאור שרון חתם לעונה בהפועל חיפה, באתר ערוץ הספורט, 10 באוגוסט 2018 עמרי מנהיים, ‏"שחקן צעיר לא מקבל במה באף קבוצה בארץ", באתר ערוץ הספורט, 15 בפברואר 2020 יעקב מאיר, נאור שרון חתם בגרינדביק האיסלנדית, באתר ישראל היום, 3 באוקטובר 2021 https://twitter.com/IroniGan/status/1565673270053142532 ערך זה הוא קצרמר בנושא כדורסלנים ובנושא ישראלים. אתם מוזמנים לתרום לוויקיפדיה ולהרחיב אותו.
דימוי (פירושונים)

האם התכוונתם ל... דימוי – אמצעי פיגורטיבי הבא לתאר מושג כלשהו באמצעות השוואה למושג משדה סמנטי (שדה משמעות) אחר דימוי עצמי – התכונות והדימויים שאדם מייחס לעצמו דימוי גוף – האופן שבו אדם תופס וחווה את האסתטיקה ומידת המשיכה של גופו אימאז' – אמצעי ספרותי הכולל שימוש בתיאורים מלאי חיים דימוי (כתב עת) – כתב עת לספרות, אמנות ותרבות יהודית
אלינור קטון

אלינור קטון (באנגלית: Eleanor Catton)‏ MNZM (נולדה ב-24 בספטמבר 1985) היא סופרת ניו זילנדית ילידת קנדה. הרומן השני שלה "המאורות" זיכה אותה בשנת 2013 בפרס מאן בוקר. נולדה בעת שהוריה, אזרחי ניו זילנד, שהו בקנדה לשם השלמת לימודי הדוקטורט של אביה באוניברסיטת מערב אונטריו. המשפחה חזרה לניו זילנד בהיותה בת שש והתגוררה בקרייסטצ'רץ' בירת מחוז קנטרברי. בנערותה שהתה שנה בלידס לשם לימודים בבית הספר בלאונסווד הסמוכה ללידס. קטון למדה אנגלית באוניברסיטת קנטרברי והשלימה תואר שני בכתיבה יוצרת באוניברסיטת ויקטוריה בוולינגטון (אנ'), בוולינגטון. רומן הביכורים של קטון "The Rehearsal" (ראה אור בעברית בתרגומה של מיכל אלפון בשם "החזרה") שפורסם ב-2008, נכתב כחלק מעבודת המאסטר שלה, ועוסק בתגובות לרומן אסור שהתפתח בין מורה לג'אז לילדה בבית הספר התיכון שבו לימד. ספר זה זיכה אותה בפרס אורנג'. בשנת 2009 תוארה בדיילי מייל הבריטי כנערת הזהב של הספרות לאותה שנה. הרומן השני שלה "The Luminaries" (ראה אור בעברית, אף הוא בתרגומה של מיכל אלפון, בשם "המאורות") יצא לאור בשנת 2013 וזיכה את קטון בפרס מאן בוקר, היא הייתה בגיל 28, המחברת הצעירה ביותר אי-פעם שזכתה בפרס. הרומן "המאורות", על 832 עמודיו היה הספר הארוך ביותר שזכה בפרס במשך 45 שנות קיומו, וזכה לשבחים רבים. בעקבות ספר זה זכתה קטון לשלל תארים לשם כבוד ופרסים ספרותיים ובמרץ 2014 הוענק לה תואר חבר מסדר ההצטיינות של ניו זילנד. בשנת 2020 לקחה חלק בכתיבת התסריט לסרט "אמה", עיבוד קולנועי לספרה של ג'יין אוסטן באותו שם מ-1815. מדיה וקבצים בנושא אלינור קטון בוויקישיתוף אתר האינטרנט הרשמי של אלינור קטון אלינור קטון, ברשת החברתית Goodreads הספרים של אלינור קטון, באתר "סימניה" ספריה לעם, 2011. ספריה לעם, 2016.
אוזו

אוּזוֹ (ביוונית: Ούζο) הוא משקה אלכוהולי מזוקק בטעם אניס, שמקורו ביוון. האוזו שייך למשפחת משקאות האניס והוא נחשב אפריטיף יבש. לא ידוע מה מקור השם, אך הסברה המקובלת היא שהוא מגיע מהמילה הטורקית üzüm שפירושה הוא ענבים, אשר מהווים את הפחמימה העיקרית ממנה מותסס המשקה. האוזו כמעט זהה למשקאות כמו הראקי הטורקי והערק המזרח תיכוני. משקאות אלו יוצרו כבר באימפריות הביזנטית והעות'מאנית. צורת ההגשה, המראה וצריכת האוזו הם בדיוק כמו ההגשה והצריכה של הראקי והערק, כך ששלושת המשקאות ממלאים בדיוק אותה פונקציה. ייצור האוזו המודרני קיבל תנופה במאה ה-19 בעקבות עצמאות יוון (השימוש בשם חדש היה כנראה ביטוי להתנתקות מן התרבות העות'מאנית והמזרח תיכונית). מזקקת האוזו הראשונה הוקמה ב-1856 בעיר טירנבוס (אנ'). חלק גדול מהאוזו יוצר אז באי לסבוס, שלטענת תושביו שם הוא הומצא, ועד היום האי הוא יצרן מרכזי של אוזו. בשנת 1932 נכנסה לשימוש שיטה לזיקוק אוזו במבשלות נחושת, שהיא היום שיטת הייצור העיקרית. האוזו מתחיל כשיכר מענבים או צימוקים מעוכים, לעיתים בתוספת תבלינים ופירות נוספים בשלב התסיסה. הריח החזק של המשקה נובע מתוספת האניס לשם הטעם, אך ישנם מרכיבים נוספים שמוכנסים לתערובת על פי בחירת היצרן, כגון כוסברה, ציפורן, שורש מלאכית, שוש, מנטה, שומר, שקדים, קינמון ותפרחת חושחש. האלכוהול וחומרי הטעם מוכנסים למבשלות נחושת ומבושלים, לפעמים יותר מפעם אחת. אחרי כן המשקה מקורר, מאוחסן למספר חודשים ואז מדולל, בדרך כלל לכ-40% אלכוהול. ביוון המודרנית ישנם מקומות המגישים אוזו לצד מתאבנים ("מזטים") כגון תמנון, מיני סלט, סרדינים, קלמארי וצדפות. המסורת היא לגמוע את האוזו (בדרך כלל עם מים או קרח) באיטיות, תוך כדי אכילת המזטים בחברה במשך מספר שעות משעת ערב. האוזו הוא שקוף וכשמוסיפים לו מים או קרח הוא נעשה לבן חלבי, משום שהשמנים האתריים שבו מסיסים באלכוהול וכשריכוז האלכוהול יורד כאשר מוהלים את המשקה עם מים, נוצרת אמולסיה והמשקה מקבל צבע לבן חלבי. אוזו 12 אוזו 7 plomari כתבה על משקאות אוזו - המשקה הרשמי של יוון
טופלו

האם התכוונתם ל... טופלו (סוג) – סוג של עץ נשיר. טופלו (מיסיסיפי) – עיר במדינת מיסיסיפי בארצות הברית. טופלו (הונגריה) – כפר במחוז הווש שבהונגריה
אליפות אירופה באתלטיקה באולם 2017

אליפות אירופה באתלטיקה באולם ה-34 התקיימה בין התאריכים 3 במרץ ו-5 במרץ 2017 ב-קומבנק ארנה בבלגרד, סרביה. באליפות השתתפו 567 אתלטים ואתלטיות שייצגו 49 מדינות. פולין זכתה באליפות לאחר שספורטאיה זכו ב-12 מדליות, מתוכן 7 מדליות זהב. במהלך האליפות נקבעו 2 שיאי אליפות חדשים, שניהם נקבעו על ידי לורה מואיר הבריטית. לורה מויר (בריטניה בריטניה) זכתה בשתי מדליות זהב בריצת 1500 מטר ובריצת 3000 מטר, תוך כדי שהיא קובעת 2 שיאי אליפות, אחד בכל גמר. פאבל מסלק (צ'כיה צ'כיה), זכה בשתי מדליות, זהב וארד. מדליית זהב בריצת 400 מטר ומדליית ארד בריצת שליחים 4X400 מטר בפעם השנייה ברציפות. דיאנה ויסמן הייתה האתלטית הישראלית היחידה שלקחה חלק באליפות. היא התחרתה במקצי המוקדמות בריצת 60 מטר, אך לא העפילה לחצי הגמר לאחר שדורגה במקום ה-33 בזמן של 7.54 שניות. מדיה וקבצים בנושא אליפות אירופה באתלטיקה באולם 2017 בוויקישיתוף אתר האינטרנט הרשמי של אליפות אירופה באתלטיקה באולם 2017 (באנגלית ובסרבית) תוצאות התחרות באתר התאחדות האתלטיקה האירופית אליפות אירופה באתלטיקה באולם: דיאנה וייסמן לא הצליחה להעפיל לחצי הגמר ב-60 מטרים, באתר וואלה, 4 במרץ 2017
פסו קולומביאני

הפסו הקולומביאני (בספרדית: Peso colombiano; סימן: $; קוד ISO 4217‏: COP) הוא ההילך החוקי של קולומביה. סמל הפסו הרשמי הוא $, סמל Col$. משמש גם כדי להבחין בינו לבין מטבעות אחרים הנקובים בפזו ובדולר. פסו אחד מחולק תאורטית למאה סנטאבו; עם זאת, בגלל האינפלציה הגבוהה בשנות ה-70 וה-80, כל הטבעת מטבעות הסנטבו הופסקה ב-1984. עדיין מקובל לכתוב סכומים כספיים עם סנטאבו. מטבעות ה-50 פזו הם עדיין הילך חוקי, אך בשל ערכם ותפוצתם הנמוכים, רוב העסקאות במזומן מעוגלות ל-100 פסו הקרובים ביותר. קולומביה השתמשה בריאל הקולוניאלי הספרדי עד 1820. לאחר שהושגה עצמאות מספרד, הוא הוחלף בריאל הקולומביאני. בשנת 1837, הריאל הקולומביאני הוחלף בפזו הנוכחי בשער של 1 פזו = 8 ריאל וחולק בתחילה ל-8 ריאל. בשנת 1847, קולומביה עברה לשיטה העשרונית של המטבע והפסו חולק לעשרה ריאלים, כל אחד מ-10 דצימוס (עשירית) דה ריאל, מאוחר יותר סנטאבו (centavos). שמו של הריאל שונה ל- décimo בשנת 1853. השיטה הנוכחית של 100 סנטאבוס לפזו שימשה לראשונה בשנת 1819 על שטרות כסף מוקדמים אך לא הופיעה שוב עד תחילת 1860 על שטרות כסף ולא הייתה בשימוש ב מטבעות עד 1872. בשנת 1931 עזבה בריטניה את תקן הזהב והצמדת הפסו הועברה לדולר ארצות הברית, בשער של 1.05 פזו = 1 דולר, פיחות קל מההצמדה הקודמת שלו, זאת עד 1949. למרות זאת, שטרות הפסו המשיכו להיות מונפקים כפסו אורו עד 1993. בשנת 2018, הקונגרס של קולומביה התלבט אם לנקוב מחדש בפזו בשער של 1,000 פסו ישן = פסו חדש אחד, תוך הסרת שלושה אפסים מערכו הנקוב, וזאת על מנת להקל על פעולות החשבונאות והבנקאות. סדרה חדשה של שטרות הוצגה בשנת 2016 כאשר שלושת האפסים האחרונים של הערך הוחלפו במילה "מיל" (אלף), התכנית הייתה להדפיס את אותם שטרות כאשר את המילה "מיל" תוחלף במילה "נואבוס" (חָדָשׁ). ההצעה נתמכה על ידי הנשיא דאז חואן מנואל סנטוס, אך נתקלה בהתנגדות בשל העלות הגבוהה שתהיה לה והיתרונות המינימליים שהיא תביא, כמו כן היה חשש לבלבול בכלכלה מבוססת מזומנים ברובה, הטיפול בחוזים שנכרתו במטבע הקודם והאפשרות של ירידת אינפלציה עתידית. אם כי הפחתת האינפלציה לא הייתה אחת התוצאות הצפויות של הרדנומינציה. הנשיא איבן דוקה (Iván Duque) לא תמך בשינוי, וההצעה כרגע אינה נשקלת בממשלה. בשנת 1967, הוצגו מטבעות פלדה בערכים של 1 ו-5 סנטאבוס ומטבעות מצופים בנחושת, בערכים של 10, 20 ו-50 סנטאבוס ומטבעות קופרו-ניקל בערך של 1 פסו, את מטבעות 2 סנטאבוס הפסיקו לייצר בשנת 1960. בשנת 1977, הוצגו מטבעות של 2 פסו העשויים ברונזה. ב-1984 הסתיים ייצור כל המטבעות מתחת ל-1 פזו. ערכים גבוהים יותר הוכנסו בשנים הבאות של אינפלציה גבוהה. מטבעות 5 פסו הוצגו ב-1980, ואחריהם 10 פסו ב-1981, 20 פסו ב-1982, 50 פסו ב-1986, 100 פסו ב-1992, 200 פסו ב-1994, 500 פסו ב-1993 ו-1000 פסו ב-1996. אך עקב בעיות זיוף מאסיביות, מטבעות ה1000 פסו נמשכו חזרה בשלבים ולא הופצו עד שבשנת 2002, הם יצאו מהמחזור. המטבע יצא ממחזור. בפברואר 2009, הבנק המרכזי הפסיק את ההטבעה של מטבעות 5, 10, 20 פזו. אך הם עדיין היו הילך חוקי, אך בשל ערכם ותפוצתם הנמוכים, רוב עסקאות המזומן עוגלו ל-100 פסו הקרובים ביותר. בשנת 2012, הבנק של הרפובליקה של קולומביה הנפיק סדרה חדשה של מטבעות עם מטבעות 500 ו-1000 פזו שהוטבעו כעת כמטבעות דו-מתכתיים. מדיה וקבצים בנושא פסו קולומביאני בוויקישיתוף Editorial Style Guide 2020, World Bank Group, appendix D pp.134–139 הפסו היה מטבע ששימש בהיסטוריה את ספרד הקולוניאלית, ועל כן גם את הקולוניות שלה. מסיבה זו, גם כיום זהו שמו של המטבע במדינות רבות:
אוברלנד

האם התכוונתם ל... אוברלנד (קנטון) – קנטון היסטורי של שווייץ יהדות אוברלנד – כינוי לקהילות היהודיות שהתקיימו בצפון-מערב ממלכת הונגריה ההיסטורית אוברלנדר (פירושונים)
רחב זנב

רחב זנב המכונה קרייט ימי (שם מדעי: Laticauda) הוא סוג של נחש ארסיים ממשפחת הפתניים החיים ברחבי הימים הטרופיים של האזור האינדו-פסיפי. הם שייכים לתת-ממשפחת נחשי ים אבל חלק מהחוקרים מגדירים אותם כתת-משפחה עצמאית (Laticaudinae). בניגוד לשאר נחשי הים הם מטילי ביצים ביבשה ועל כן עולים לחוף בעונת הרבייה. נחשים אלו נפוצים בסמוך לחופי דרום-מזרח אסיה מהודו במערב עד לאיי פיג'י במזרח ומצפינים עד ליפן. צבעם אפור-שחור עם זנב רחב שנתן לו את שמו. הם בעלי ריאות גדולות העוזרות להם לנשום ובעלי נחיריים גדולים הממוקמים גבוה ובעלי קשקשים רחבים. אורכם יכול להגיע ל-1.5 מ'. הם פעילים בלילות בין השוניות ומחפשים דגים, צלופחים דיונונים וסרטנים אותם הם הורגים עם ארסם הקטלני. בכמה איים הם צדים בחבורות גדולות ביחד עם כמה דגים ממשפחת הצניניתיים והמוליתיים. הם יכולים להרוג גם אנשים שלא נזהרים. הם לא תוקפניים ורוב הנפגעים מהם הם דייגים המעלים אותם מרשתות בטעות. רחב זנב צהוב-שפה (Laticauda colubrina) Laticauda crockeri Laticauda frontalis Laticauda guineai Laticauda laticaudata Laticauda saintgironsi רחב זנב ניואה (Laticauda schistorhynchus) רחב זנב שחור-רצועות (Laticauda semifasciata) המינים L. schistorhynchus ו-L. semifasciata לעיתים מסווגים בסוג Pseudolaticauda. מדיה וקבצים בנושא רחב זנב בוויקישיתוף רחב זנב, באתר ITIS (באנגלית) רחב זנב, באתר NCBI (באנגלית) רחב זנב, באתר Animal Diversity Web (באנגלית) רחב זנב, באתר GBIF (באנגלית) רְחַב־זָנָב במילון בעלי חיים: נכר (תשל"ב), 1972, באתר האקדמיה ללשון העברית
נחש ים צבי

נחש ים צבי (שם מדעי: Emydocephalus) הוא סוג של נחשים ממשפחת הפתניים החיים ברחבי הימים הטרופיים של האזור האינדו-פסיפי. בניגוד לרוב בני המשפחה הם אינם ארסיים וחסרי שיניים כלל ובמקום זה יש להם מקור קרני כמו של צבי ים. המקור עוזר להם לגרד ביצי דגים מהסלעים בים. תפוצתם העיקרית היא בימים הטרופיים של דרום-מזרח אסיה וצפון אוסטרליה. הם מצויים כמעט כל חייהם מתחת למים וגם משריצים צאצאים חיים בים. נחש ים צבי (Emydocephalus annulatus) Emydocephalus ijimae Emydocephalus szczerbaki מדיה וקבצים בנושא נחש ים צבי בוויקישיתוף נחש ים צבי, באתר ITIS (באנגלית) נחש ים צבי, באתר NCBI (באנגלית) נחש ים צבי, באתר Animal Diversity Web (באנגלית) נחש ים צבי, באתר האנציקלופדיה של החיים (באנגלית) נחש ים צבי, באתר GBIF (באנגלית)